That's What I Like

That's What I Like הוא סינגל של הזמר-יוצר האמריקאי ברונו מארס, מתוך אלבום האולפן השלישי שלו, 24K Magic. השיר יצא לאור כסינגל השני מתוך האלבום ב-30 בינואר 2017, על ידי חברת התקליטים אטלנטיק רקורדס.<ref name="AAHMA"></ref> השיר הגיע בשיאו למקום הראשון במצעד הבילבורד הוט 100 וזכה בשלושה פרסי גראמי בקטגוריות "שיר השנה", "שיר ה-R&B הטוב ביותר" ו"ביצוע ה-R&B הטוב ביותר".<ref></ref> השיר היה לשיר הרביעי הנמכר ביותר לשנת 2017.<ref></ref>

== רקע וכתיבה ==
השיר נכתב על ידי ברונו מארס, פיליפ לורנס, כריסטופר ברודי בראון, ג'יימס פונטלרוי, ג'ונתן ייפ, ריי רומולוס, ג'רמי ריבס וריי מקולו השני. בהפקת השיר השתתפו השלושה הראשונים תחת הכינוי "שמפו פרס וקרל", לצד הפקה נוספת של הארבעה האחרונים תחת ההרכב "הסטריוטייפס". אריק "אי-פנדה" הרננדז ניגן על התופים החיים, בעוד שמארס, פונטלרוי ולורנס שימשו כסולני הרקע של השיר. טכנאי השיר הוא צ'ארלס מוניז, לו סייע ג'ייקוס דניס, באולפני גלנווד פלייס בברבנק. השיר מוקסס באולפני MixStar בוירג'יניה ביץ' על ידי סרבן ג'ניה, כשג'ון האנס שימש כטכנאי מיקס.

== הוצאה וקידום ==
ב-All Access נחשף לראשונה כי השיר נשלח לתחנות הרדיו בסוף ינואר כסינגל השני מתוך האלבום 24K Magic.<ref></ref> הסינגל נשלח ב-30 בינואר 2017 לתחנות הרדיו שירים עכשוויים למבוגרים בארצות הברית על ידי אטלנטיק רקורדס.<ref name="AAHMA" /> יום לאחר מכן, נשלח השיר גם לרדיו להיטים עכשוויים ותחנות עכשוויות קצביות באמצעות אטלנטיק רקורדס גם כן.<ref name="FMQB"></ref><ref name="AARC"></ref> ב-3 במרץ 2017 נשלח גם לרדיו הלהיטים העכשווי האיטלקי, באמצעות וורנר.<ref></ref> ב-20 באפריל 2017 יצאו לאור ארבעה רמיקסים לשיר, של אלן ווקר, BLVK JVCK, PartyNextDoor וגוצ'י מיין בהתאמה.

== הצלחה מסחרית ==
השיר הגיע לראשונה למקום ה-79 במצעד הבילבורד הוט 100 בשבוע של 10 בדצמבר 2016.<ref></ref> בשבוע החמישה עשר, הוא טיפס למקום הראשון והפך לשירו השביעי של מארס שהגיע למקום הראשון במצעד.<ref name="Hot 100 peak"></ref> השיר אף הפך לשיר הרביעי הנמכר ביותר בארצות הברית לשנת 2017, עם 1,673,000 עותקים שנמכרו. כמו כן, הוא הושמע בסטרימינג 835,856,000 פעמים בשנת 2017.<ref name="us sales"></ref>

השיר הגיע למקום הראשון במצעד שירי הפופ, ובכך מארס היה לאמן בעל המקומות הראשונים הרבים ביותר במצעד, לצד ג'סטין טימברלייק.<ref></ref> הוא שהה תשעה שבועות בראש מצעד שירי הרדיו של הבילבורד, שיא של מארס כאמן סולו.<ref></ref><ref></ref> במצעד שירי ה-R&B, שהה כ-20 שבועות במקום הראשון, ובכך היה לשיר ששהה במספר השבועות הרב ביותר בצמרת המצעד, לצד "Starboy" של דה ויקנד ו-"One Dance" של דרייק.<ref></ref> הסינגל שהה 24 שבועות בחמישייה הפותחת של ההוט 100 ו-28 שבועות בעשירייה, ובכך היה לאחד מהשירים ששהו בעשירייה בזמן הרב ביותר בהיסטוריה של המצעד.<ref></ref>

== וידאו קליפ ==
הווידאו קליפ של השיר פורסם ב-1 במרץ 2017 בערוץ היוטיוב של מארס ובוים על ידי מארס וג'ונתן ליה. נכון לאפריל 2021, לקליפ כ-1.8 מיליארד צפיות.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! אוסטרליה (ARIA)
| פלטינה ×4
| 280,000
|-
! בלגיה (BEA)
| פלטינה
| 30,000
|-
! קנדה (Music Canada)
| פלטינה ×4
| 320,000
|-
! דנמרק (IFPI Denmark)
| פלטינה
| 90,000
|-
! צרפת (SNEP)
| פלטינה
| 150,000
|-
! גרמניה (BVMI)
| זהב
| 200,000
|-
! איטליה (FIMI)
| פלטינה
| 50,000
|-
! ניו זילנד (RMNZ)
| פלטינה ×2
| 60,000
|-
! פורטוגל (AFP)
| פלטינה
| 10,000
|-
! ספרד (PROMUSICAE)
| פלטינה
| 40,000
|-
! שוודיה (GLF)
| זהב
| 20,000
|-
! בריטניה (BPI)
| פלטינה
| 600,000
|-
! ארצות הברית (RIAA)
| פלטינה ×7
| 7,000,000
|}

== קישורים חיצוניים ==

== הערות שוליים ==

קטגוריה:שירי 2016
קטגוריה:סינגלים מ-2017
קטגוריה:שירי ברונו מארס
קטגוריה:שירים באנגלית
קטגוריה:שירים שנכתבו על ידי ג'יימס פאונטלרוי
קטגוריה:שירים על פלורידה
קטגוריה:שירי ג'ק סווינג חדש
קטגוריה:סינגלים שהגיעו למקום הראשון במצעד הבילבורד הוט 100
קטגוריה:שירי יהלום בארצות הברית
קטגוריה:זוכי פרס גראמי לשיר השנה
קטגוריה:קליפים זוכי פרס המוזיקה האמריקאית
קטגוריה:שירים זוכי פרס המוזיקה האמריקאית
קטגוריה:זוכי פרס המוזיקה של בילבורד: שירים
קטגוריה:סינגלים בהוצאת אטלנטיק רקורדס